55. schôdza NR SR - 1.deň - B. popoludní
Dátum: 2022-02-01
Poslanec: Mazurek, Milan (-)
Druh vystúpenia: Vystúpenie v rozprave

67. Považujem za absolútne neprijateľné to, čo sa tu udialo, že na jednej strane Miro Suja prišiel o svoj hlas a nemohol povedať, čo si myslí o tom udavačovi a na druhej strane tu bolo slovo na tridsať minút udelené inému chudákovi, ktorý sa tu vykecával z nezmyslov a čítal nejaké bulvárne hlúposti. Nemyslím si, že je to spravodlivé a takýmto spôsobom pristupovať k rokovaciemu poriadku považujem naozaj za krajne nezodpovedné a mrzí ma, že aj Boris Kollár takýmto spôsobom rozhodol. Pretože nevidím dôvod, ak Miro Suja, ktorý hovoril o Benčíkovi to, čo si o ňom myslí a Benčík na to pokojne mohol reagovať, nemohol tieto veci hovoriť, lebo sa vraj nedržal témy, ktorou malo byť ospravedlnenie, ale následne prišiel vystúpiť tento chudák, ktorý neurobil nič iné, len kydal, klamal, prekrúcal a čítal nejaký článok a zrazu s tým problém nebol. Tak v poriadku. Ak chcete vlastnú medecínu, budete si musieť ochutnať vlastnú medicínu, pretože poviem aj ja, čo si myslím o pánovi Benčíkovi. Zaštiťovať sa tu tým, že je to starší pán a že by sme mu mali prejavovať úctu, toto nie je o jeho veku. Ja rešpektujem všetkých starších ľudí, ale práve to, že pán Benčík je v tomto veku, by malo znamenať, že by mal mať aspoň trochu rozumu a trochu úcty a súcitu aj s mladými ľuďmi, ktorým neváhal mnohokrát ruinovať a ničiť život! Za všetko vám tu poviem konkrétne príklady, kedy tento človek, o ktorom hovoríte ako neskutočne dobručkom deduškovi, ruinoval život šestnásť až sedemnásťročnému dievčaťu len preto, že chcel. Lebo mala iný názor! Nerozdávala hákové kríže, nevyzývala k násiliu, ale napríklad povedala, že nesúhlasí s nelegálnou imigráciou. Čo urobil tento pán Benčík?! Tento nevinný deduško?! Zverejnil jej meno a priezvisko celému národu, celej tej sekte fanatikov, ktorí ju nenávideli, predhodil, kde chodí do školy! Na základe jeho verejného udania písali na školu v Spišskej Novej Vsi na Líviu Garčalovú množstvo udaní, množstvo urážok, písali riaditeľke školy! Na základe tohto chudáka bola v tejto škole predvolávaná do riaditeľne! Šestnásť-sedemnásťročnému dievčaťu tento deduško, ktorý má byť v dôchodkovom veku a mal by mať rozum, ruinoval život za to, že mala iný názor! Predstavte si, že by sme každý takto pristupovali, nehovoriac o ľuďoch, na ktorých písal udania do zamestnaní, o ľuďoch, na ktorých dával trestné oznámenie. A zoberte si tú skutočnosť: nerozlišoval, či ide o mladú študentku, či ide o dôchodcu, či ide o robotníka, či ide o lekára. Nejaký lekár mal iný názor, boom! Udával ho! Písal to verejne, predhadzoval ho davu na lynč! Ako administrátor, neviem, či súčasný, či beviálny, ale v tejto dobe to bolo, stránky, prečo ľuďom hráme na Facebooku, mnohokrát zverejňoval na Líviu Garčalovú, na mladú študentku rôzne karikatúry, rôzne informácie a vytešoval sa z toho, že dav rovnako blbých a sfanatizovaných ľudí jej nadával, písal jej, že ju majú znásilniť imigranti! Toto všetko robil tento tu človek! Tento pán Benčík! A teraz sa on bude hrať na morálnu autoritu a bude mu prekážať, že niekto ho tu v pléne skritizoval?! Tomuto človeku máme predkladať nejakú úctu?! A je to neskutočné, keď si to vezmete do porovnania, že tento človek tu v Národnej rade dával návrh, aby Národná rada odsudzovala nejakého poslanca, ktorý nenapísal nič iné, len, že máme na Slovensku novú modelku. A dal tam fotku prezidentkinej dcéry. Po tom, čo on urobil Lívii Garčalovej? Národná kriminálna agentúra prišla do spišskej novej, do Spišskej Novej Vsi do školy za ňou, a nie preto, že by ju z niečoho obvinili, poďte sa porozprávať, lebo tento tu človek vytváral atmosféru nenávisti voči sedemnásťročnému dievčaťu! To je ten, ktorého obdivujete! To je ten, ktorého obhajujete! A aké morálne hodnoty ten človek má?! Aké morálne hodnoty môže mať všeobecne človek, ktorý ide kandidovať za stranu pozemkového podvodníka, daňového podvodníka, človeka, ktorý bohatol na ruinovaní ľudských životov, lebo to majú spoločné s Benčíkom. On ich ruinuje tým, že ich udáva a ponižuje verejným spôsobom, predhadzuje nenávistnému davu na lynč a zatiaľ, čo Andrej Kiska bohatol na tom, že ľuďom bral strechu nad hlavou, že podnikal úžerníckymi úrokmi, o čom sú súdne rozhodnutia, dnes sme v stave, pán Benčík, že predseda vašej bývalej strany alebo čoho to ste, už tu človek nestíha sledovať. V dobe, keď ste kandidovali, to bol predseda a líder kandidátky, že vyšetrovateľ žiada obžalobu, lebo je to daňový podvodník! Kde sú tie vaše morálne hodnoty? Kde sú tie vaše rovné prístupy? Veď vy nemáte chrbticu! Vy ste ako had! Nemáte problém sa prispôsobiť v tej chvíli, keď to potrebujete! Chcete obhajovať tu Andreja Kisku? Chce obhajovať všetko, čo urobil ten človek? Po tom všetkom, čo už o ňom vieme, ste išli zaňho kandidovať len preto, že ste chceli byť v parlamente. Chceli ste ukázať, že vy tu budete zvolený a bolo vám jedno, za koho idete kandidovať. Za absolútnu morálnu trosku! Za človeka tých najnižších hodnôt. Tu hovoríte o mafiánoch, toto ma štve najviac, tu bude nejaký Žiak hovoriť o mafiánoch? S kým sa stretával Kiska v Poprade? Povedzte nám, pán Benčík! S kým sa v Poprade pozná pán Kiska? S kým sa ako prezident stretával? Kto sú jeho kamaráti? Viete nám to povedať? (Reakcia z pléna.) Tak nech si tento tu zavrie tú papuľu, pretože takým spôsobom pristupovať, dvojakým metrom hovoriť tu niečo o tom, že Miro Suja neviem čo, ale vy kandidujete za najväčšieho mafiána, ktorý tu robil prezidenta, tak to už zrazu problém nie je. Pán Benčík, vy nemáte česť! Nemáte svedomie! Nemáte chrbticu! A nezaslúžite si žiadne ospravedlnenie. Ospravedlňovať sa môžu až po tom, čo vy verejne priznáte a oľutujete, že ste sedemnásťročnému dievčaťu ničili život! Lebo to je vaša pravá tvár! A s vekom to nemá žiaden súvis. Podlosť, zákernosť a jednoducho absolútna nemorálnosť. To je to, čo sa vo vás skrýva a je to úplne irelevantné na tom, či máte 60, 70 alebo 90 rokov!